Diari Oficial de la Generalitat Valenciana


Sumari del DOGV 2239, del 05-04-1994 (1994/831037)

RESOLUCIÓ de 21 de març de 1994, de la Direcció General de Relacions amb les Corts i del Secretariat del Govern, per la qual es disposa la publicació del conveni de col laboració entre la Generalitat Valenciana i el Ministeri d'Indústria i Energia, per al desenvolupament d'una campanya sobre seguretat minera a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2239

Data del DOGV
:   05-04-1994

Secció del DOGV
:   ALTRES DISPOSICIONS

Número del document
:   1994/831037


Data del document
:   21-03-1994

Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIó de 21 de març de 1994, de la Direcció General de Relacions amb les Corts i del Secretariat del Govern, per la qual es disposa la publicació del conveni de col·laboració entre la Generalitat Valenciana i el Ministeri d'Indústria i Energia, per al desenvolupament d'una campanya sobre seguretat minera a la Comunitat Valenciana. [94/2039]  
Subscrit, després de la tramitació prèvia reglamentària, entre la Generalitat Valenciana i el Ministeri d'Indústria i Energia, el dia 25 d'agost de 1993, un conveni de col·laboració per al desenvolupament d'una campanya sobre seguretat minera a la Comunitat Valenciana, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0017/94, i que figura com a annex d'aquesta resolució.  
València, 21 de març de 1994.- El director general de Relacions amb les Corts i del Secretariat del Govern.  
Madrid, 25 d'agost de 1993  
Reunits  
D'una banda, el Sr. Martín Sevilla Jiménez, com a conseller d'Indústria, Comerç i Turisme, en nom i representació de la Generalitat Valenciana, i tenint en compte que en virtut del Reial decret 1047/1984, d'11 d'abril, de la Generalitat Valenciana té atribuïdes extenses competències en matèria de mineria,  
I, d'altra banda, el Sr. Luis María Atienza Serna, com a secretari general de l'Energia del Ministeri d'Indústria i Energia, fent ús de les atribucions que deté per delegació del ministeri (OM de 30 de maig de 1991), ministeri que té competències exclusives en matèria d'explosius i de planificació i ordenació del sector miner.  
Ambdues parts es reconeixen respectivament competències exclusives i capacitat per a formalitzar aquest conveni de col·laboració i  
Exposen  
Que ambdues administracions coneixen el contingut de la Resolució de 9 de març de 1990, de la Secretaria d'Estat per a les Administracions Territorials, sobre el conveni de col·laboració entre l'administració de l'Estat i les comunitats autònomes, i també el contingut de la Llei 30/1992, del 26 de novembre, i concretament l'article 6 que regula els convenis esmentats.  
Que ambdues administracions volen desenvolupar una campanya de seguretat minera a l'àmbit territorial de la Comunitat Valenciana durant 1993.  
Aquesta campanya de seguretat té com a objectius:  
1. Codi de bona pràctica que desenvolupe l'actual Reglament d'Explosius en matèria de pirotècnia.   
2. Anàlisi de control de 10 barreges bàsiques pirotècniques.  
3. Estudi de bases per a establir un carnet de pirotècnic disparador.  
Per tot el que s'ha exposat, estableixen aquest conveni de col·laboració amb els següents   
Acords  
Primer. Objectiu del conveni  
Aquest conveni té per objecte desenvolupar l'actual reglament d'explosius en matèria de pirotècnia, realitzar una anàlisi de control de deu barreges bàsiques utilitzades en pirotècnia i crear una normativa i un programa de capacitació per a crear un carnet de pirotècnic disparador.  
Segon. Cost pressupostat  
El cost pressupostat destinat a aquestes actuacions suma la quantitat de 99.719.105 (deu milions) de pessetes.  
Tercer. Finançament  
L'aportació de la Conselleria d'Indústria, Comerç i Turisme serà del 50% del cost pressupostat, i la resta, un altre 50%, serà aportat per la Direcció General de Mines i de la Construcció.  
Serà d'aplicació per part de la Direcció General de Mines i de la Construcció la partida pressupostària 741F-451.  
I, per una altra, de la Conselleria d'Indústria, Comerç i Turisme, el programa 722.10, capítol VI. Projecte econòmic 0432, per a seguretat minera i fàbriques minero-metal·lúrgiques.  
Quart. Obligacions de les parts  
Ambdós organismes realitzaran les gestions que calga perquè el finançament d'aquest projecte siga possible dins el marc dels pressupostos respectius, donada l'existència de consignacions pressupostàries suficients.  
La Conselleria d'Indústria, Comerç i Turisme s'encarregarà de la contractació dels treballs, després de l'acceptació dels seus termes per la comissió bipartita que s'estableix en el punt cinquè.  
La Direcció General de Mines i de la Construcció transferirà a la Comunitat Valenciana, després de la justificació documental, els fons corresponents per tal de sufragar els treballs realitzats i segons que aquests vagen realitzant-se.  
Cinquè. Comissió bipartita  
S'estableix una comissió bipartita que serà formada per representants d'ambdues administracions per al seguiment del conveniu, que estarà composada per quatre membres, dos de cada banda, i que seran:  
Per la Conselleria d'Indústria, Comerç i Turisme:  
- El cap de l'àrea d'Indústria  
- El cap del Servei de Mines  
Per part del Ministeri d'Indústria i Energia:  
- El conseller tècnic de Seguretat Minera  
- El director provincial d'Indústria i Energia  
Missió de la comissió bipartita.  
1. Fixar la zona o les zones d'actuació.  
2. Decidir l'acceptació d'oferta o ofertes de contractació de treballs.  
3. Analitzar les decisions d'obres i fixar els criteris tècnics per a realitzar els diversos treballs.  
4. Comprovar periòdicament els plans de treball establerts i aprovats.  
5. Certificar i/o trametre les obres que es realitzen.  
6. Emetre un informe final.  
7. Realitzar un informe d'acceptació i recepció d'obra.  
8. Estudiar noves actuacions.  
Sisè. Duració del conveni  
El conveni finalitzarà el 31 de desembre de 1993.  
Setè. Règim jurídic  
Aquest conveni té caràcter administratiu i ambdues parts queden sotmeses expressament a la jurisdicció contenciosa administrativa.  
Com a prova de tot el que precedeix, se signa aquest conveni al lloc i en la data adés citats.  
Per la Conselleria d'Indústria, Comerç i Turisme: Martín Sevilla Jiménez. Pel Ministeri d'Indústria i Energia: Luis Maria Atienza Serna.